— Асноўныя прычыны — даступнасць, пра якую я сказаў, і сфарміраваныя традыцыі. У нас прынята ўжываць моцныя спіртныя напоі. У краінах з традыцыямі вінаробства, напрыклад Малдове, Грузіі, Францыі, Іспаніі, іншая карціна: там аддаюць перавагу слабаму алкаголю. У Польшчы структура ўжывання ў 90-я гады мінулага стагоддзя была вельмі падобная на нашу: таксама пілі шмат моцных спіртных напояў. Але там прыклалі намаганні і здолелі змяніць сітуацыю — у аснову была пакладзена цэнавая палітыка.